शिवराज खेल महोत्सव आजदेखि सुरु
कपिलवस्तुको शिवराज नगरपालिकामा शिवराज खेलकुद महोत्सव सञ्चालनमा आएको छ । बुधवारदेखि सुरु भएको खेल महोत्सवमा राष्ट्रपति रनिङ्ग शिल्ड, मेयर कप र उपमेयर कप प्रतियोगिता सञ्चालन हुनेछ ।
जानु पाण्डेकपिलवस्तु, माघ १८ गते । कपिलवस्तुको शिवराज नगरपालिकामा शिवराज खेलकुद महोत्सव सञ्चालनमा आएको छ । बुधवारदेखि सुरु भएको खेल महोत्सवमा राष्ट्रपति रनिङ्ग शिल्ड, मेयर कप र उपमेयर कप प्रतियोगिता सञ्चालन हुनेछ । स्थानीय स्तरका खेलाडीको पहिचान गराई प्रदेश तथा राष्ट्रिय स्तरमा उनीहरुको पहुँच बनाउन खेल महोत्सवले भूमिका खेल्ने लुम्बिनी प्रदेश सभा सदस्य अर्जुन केसीले बताउनुभयो । प्रतियोगितामा १६ सय खेलाडीबीच प्रतिस्पर्धा हुने नगरप्रमुख अजय थापाले बताउनुभयो ।राष्ट्रपति रनिङ सिल्डतर्फ दौड, रिले दौड, शर्ट फुट, ज्याभ्लिन थ्रो, हाई जम्प, लङ्ग जम्प त्यसैगरी मेयर कपतर्फ पुरुष फुटबल, भलिबल, क्रिकेट र व्याडमीन्टनका खेलहरु सञ्चालन हुनेछन् । उपमेयर कपतर्फ महिला फुटबल, भलिबल, क्रिकेट र कराँते प्रतियोगिता समावेश गरिएको प्रमुख प्रशासकीय अधिकृत राकेश पाण्डेले बताउनुभयो ।मेयर कपतर्फ ८ लाख, उपमेयरतर्फ ७ लाख, राष्ट्रपति रनिङ्ग शिल्ड तर्फ ५ लाख र ससर्त अनुदानबाट प्राप्त भएको १ लाखगरी २१ लाख रुपियाँ लगानी हुने जनाइएको छ । मेयर कपको विजेताले नगद ३० हजार, मेडल, शिल्ड र प्रमाणपत्र पाउने छन् । प्रतियोगिता माघ २९ गतेसम्म सञ्चालन हुने शिक्षा शाखा प्रमुख पूर्ण विश्वकर्माले बताउनुभयो ।